《七月苦旱》
宋代·林希逸

遍走仙坛与九渊，三旬涸尽涧中泉。垤无鸣鹳嗟何及，古有刑中法孰传。

父守井槔形似鹤，儿归市籴瘦于猿。旁人若识农家苦，粝饭藜羹直万钱。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。